recursal/SuperWikiNEXT-32B huggingface dataset:
**சிங்கார் பள்ளிவாசல்** ( Singar Mosque)  என்பது 15 ஆம் நூற்றாண்டில் கட்டப்பட்ட ஓர் பள்ளிவாசலாகும். இது வங்காளதேசத்தின் தென்மேற்குப் பகுதியில் உள்ள உலக பாரம்பரிய தளமான பேகர்காட் பள்ளிவாசல் நகரத்தின் ஒரு பகுதியாகும். இந்தப் பள்ளிவாசல் அதன் ஒற்றைக் குவிமாடம் கொண்ட சதுர அமைப்பால் வெளிப்படும் செங்கற்களால் கட்டப்பட்டு சுடுமண் அலங்காரங்களால் அலங்கரிக்கப்பட்டுள்ளது.

அமைவிடம்
--------

சிங்கார் பள்ளிவாசல் உண்மையில் பங்களாதேஷின் தென்மேற்குப் பகுதியில் அமைந்துள்ள பள்ளிவாசல்களின் நகரமான பாகர்காட்டின் ஒரு அங்கமாகும்.  பாகர்காட்-குல்னா நெடுஞ்சாலையின் தெற்குப் பகுதியில் அமைந்துள்ள இது அறுபது தூண் பள்ளிவாசலுக்கு தென்கிழக்கே சுமார் 200 மீட்டர் (660 அடி) தொலைவில் அமைந்துள்ளது.

வரலாறு
------

அதன் சரியான கட்டுமான தேதியை நிறுவ சிங்கார் பள்ளிவாசலில் எந்த கல்வெட்டுகளும் இல்லை. ஆனாலும், 15 ஆம் நூற்றாண்டைச் சேர்ந்தது என்று கட்டிடக் கலைஞர் அபு சயீத் எம் அகமது மதிப்பிடுகிறார். இதே பாணியிலுள்ள ஒத்த உள்ளூர் கட்டிடங்களின் அறியப்பட்ட வயதுகளின் அடிப்படையில் பிற வல்லுநர்கள், இது 15 ஆம் நூற்றாண்டின் நடுப்பகுதியில் கட்டப்பட்டதாக, நம்புகிறார்கள்.   ஒரு காலத்தில் பள்ளிவாசல் வளாகம் மூலைகளில் கோபுரங்கள் மற்றும் கிழக்கில் ஒரு நுழைவு வாயில் கொண்ட சுவரால் சூழப்பட்டதாக ஒரு சான்று உள்ளன. 

1970களின் முற்பகுதியில் பள்ளிவாசலின் நிலை "முற்றிலும் அழிந்த நிலையில்" உள்ளதாக வங்காளப்பீடியா விவரிக்கிறது. அரசாங்கத்தின் தொல்லியல் துறை  1984 ஆம் ஆண்டில், தொல்லியல் ஆராய்ச்சியாளர் ஜோஹன்னா ஈ. வான் லோஹுய்சென் டி லீவ், கட்டிடம் ஓரளவு புதுப்பிக்கப்பட்டதாக எழுதினார், ஆனால் "அதன் மூலை கோபுரங்கள் இன்றும் சேதமடைந்த நிலையிலேயே உள்ளன".  சிங்கார் பள்ளிவாசலின் ஒரு பகுதியாக இருக்கும் பாகர்காட் பள்ளிவாசல் நகரம்  1985 இல் உலக பாரம்பரிய தளங்களின் பட்டியலில் இடம்பெற்றது.. இது 2010 களில் "நல்ல பாதுகாப்பில்" இருப்பதாகவும் மதிப்பிடப்பட்டது. 

 சுல்தானிய கட்டிடக்கலையின் சிறப்பியல்புடன் அமையப்பெற்றுள்ள சிங்கார் பள்ளிவாசல்.

குறிப்புகள்
-----------

மேற்கோள்கள்
-----------

வெளி இணைப்புகள்
---------------

1. ↑  Transliterations vary. Signage on site spells it **Singair**. Perween Hasan uses **Shingria** and *Banglapedia* uses **Singria**, whereas most other sources use **Singair**.

1. 1 2  "Historic Mosque City of Bagerhat". UNESCO. .
2. ↑  "Singar Mosque". .
3. ↑
4. 1 2  Alamgir, Khoundkar (2008–2009). "Single Unit Square Type Sultanate Buildings of Bengal". *Journal of Bengal Art* **13–14**: 241. .
5. 1 2   *Banglapedia: National Encyclopedia of Bangladesh*. Asiatic Society of Bangladesh. Bari, M. A. (2012). "Singra Mosque". In Islam, Sirajul; Jamal, Ahmed A. (eds.). *Banglapedia: National Encyclopedia of Bangladesh* (Second ed.). Asiatic Society of Bangladesh.
6. ↑   *The Islamic Heritage of Bengal*. UNESCO. . van Lohuizen de Leeuw, Johanna E. (1984). "The early Muslim monuments at Bagerhat". In Michell, George (ed.). *The Islamic Heritage of Bengal* (PDF). UNESCO. p. 176. ISBN 92-3-102174-5.
**கசுகுட்டா கலிபோர்னிக்கா** (*Cuscuta californica*) சாப்பரல் டாடர் மற்றும் கலிபோர்னியா டாடர் என்ற பொதுவான பெயர்களால் அறியப்படும் இது தூத்துமக் கொத்தான் இனமாகும். இது ஒரு வருடாந்திர ஒட்டுண்ணி தாவரமாகும். இது அதன் வாழ்விடத்தில் மற்ற இனங்கள் முழுவதும் பரவியிருக்கும் ஸ்பாகெட்டி அல்லது கயிறுகளின் மெல்லிய இழைகளை ஒத்திருக்கும். இந்த இனத்தின் முதிர்ந்த தாவரமானது அதன் அனைத்து உணவு மற்றும் நீர் தேவைகளை உணவளிக்கும் தாவரத்திலிருந்து பூர்த்தி செய்கிறது. ஆனால் அவை அரிதாகவே தனக்கு உணவளிக்கும் தாவரத்தைக் கொல்கின்றன. இது மேற்கு அமெரிக்கா மற்றும் மெக்சிக்கோவில் உள்ள பாகா கலிபோர்னியாவை பூர்வீகமாகக் கொண்டது.

விளக்கம்
--------

பூக்களின் விவரம்
**கலிபோர்னிகா** என்பது ஒரு ஒட்டுண்ணி கொடியாகும். இது மற்ற தாவரங்களின் மீதேறி அவற்றிலிருந்து நேரடியாக உறிஞ்சும் உறுப்பு வழியாக ஊட்டச்சத்தை எடுக்கிறது. டாடர் மஞ்சள்-ஆரஞ்சு நிற வைக்கோல் குவியலை தனக்கு உணவளிக்கும் செடியைச் சுற்றி இறுக்கமாகச் சுற்றியதை ஒத்திருக்கிறது. இது பெரும்பாலும் தண்டு; இலைகள் தண்டு மேற்பரப்பில் செதில்களாக குறைக்கப்படுகின்றன. ஏனெனில் அவை ஒளிச்சேர்க்கைக்கு தேவைப்படாது. தனக்கு உணவளிக்கும் செடியிடமிருந்து ஊட்டச்சத்துக்களைப் பெறுகிறது.இது சுமார் 3 மில்லிமீட்டர் அகலமான சிறிய வெள்ளை பூக்கள் மற்றும் சிறியதாக இருக்கும் பழங்களைக் கொண்டுள்ளது.

வாழ்விடம்
---------

இது புல்வெளி மற்றும் சாப்பல் ஆலை சமூகங்களின் உறுப்பினராக உள்ளது, மேலும் களைப்பு, பகுதியளவு வளர்ந்த பகுதிகளில் காணலாம். பெரும்பாலான மற்ற சொட்டுத்தொட்டிகளைப் போலவே, இந்த இனங்கள் பல இடங்களில் ஒரு கெட்ட களை என்று கருதப்படுகிறது.

மேற்கோள்கள்
-----------

1. ↑  "California Dodder". Encinitas, CA. 2022 இம் மூலத்தில் இருந்து 2020-08-05 அன்று. பரணிடப்பட்டது.. .

வெளி இணைப்புகள்
---------------

* 

* பொதுவகத்தில் Cuscuta californica தொடர்பாக ஊடகக் கோப்புகள் உள்ளன.
* Jepson Manual Treatment
* Photo gallery
**கபாலி** (*Kabali*) 2016 ஆம் ஆண்டு வெளிவந்த ஓர் இந்தியத் தமிழ்த் திரைப்படம் ஆகும். இத்திரைப்படத்தை பா. இரஞ்சித் இயக்கினார். இத்திரைப்படத்தில் ரஜினிகாந்த் முதன்மைக் கதாப்பாத்திரமாக நடித்தார். இவருடன் ராதிகா ஆப்தே, கிசோர் குமார், தாய்வான் நடிகர் வின்சுடன் சாவோ, ராதிகா ஆப்தே, தன்சிகா, அட்டகத்தி தினேஷ், கலையரசன், ஜான் விஜய் மற்றும் பலர் நடித்தனர். 21 ஆகத்து 2015 இல் சென்னையில் அமைந்துள்ள ஏவிஎம் கலையகத்தில் படப்பிடிப்பு தொடங்கியது. மேலும் இத்திரைப்படத்தின் படப்பிடிப்பு மலேசியா, ஹொங் கொங் போன்ற நாடுகளிலும் பாங்கொக் நகரிலும் நடைபெற்றது. கபாலி இந்தியாவில் மட்டும் 3200 திரையரங்குகளில் 2016 சூலை 22 அன்று வெளியிடப்பட்டது. இவற்றில் தென்னிந்தியாவில் 2200 அரங்குகளில் திரையிடப்பட்டது. உலக அளவில் அதிக வசூலான இந்தியத் திரைப்படம் என்ற சாதனையைப் பெற்றது.

நடிப்பு
-------

* ரஜினிகாந்த் - (கபாலீஸ்வரன்)
* ராதிகா ஆப்தே (குமுதவல்லி)
* கிசோர் குமார் (வீரசேகரன்)
* கலையரசன்
* அட்டகத்தி தினேஷ் (ஜீவா)
* தன்சிகா (யோகி)
* அரி கிருஷ்ணன் (புலி)

கதைக்களம்
---------

இப்படத்தின் கதைக்களம் மலேசியாவில் உள்ள ஒரு தாதாவின் கதையாக அமைந்துள்ளது. தன்சிகா தாய்லாந்தில் உள்ள ஒரு தாதாவாகவும் ரசினிகாந்தின் மகளாகவும் நடித்துள்ளார். ராதிகா ஆப்தே தோட்டத் தொழிலாளி குமுதவல்லியாக நடித்துள்ளார். இவர்தான் கபாலியின் மனைவி.

இசை
---

இசை: சந்தோஷ் நாரயணன். இசை வெளியீடு ஜூன் 12, 2016 என்று திட்டமிடப்பட்டது. ஆனால் அதற்கு முந்தைய நாள் (ஜூன் 11,2016) இணையதளத்தில் வெளியிடப்பட்டதால், அன்று மாலையே அதிகாரப்பூர்வமாக இசை வெளியீடப்பட்டது.

மாய நதி, வீர துறந்தரா பாடல்களை உமாதேவி எழுதியுள்ளார்.

1. உலகம் ஒருவனுக்கா-([ரோஷன் ஜாம்ராக், அனந்து, கானா பாலா, அனந்து, சந்தோஷ் நாராயணன், கானா பாலா, ரோஷன் ஜாம்ராக்])

2. வீரத் துரந்தரா-([ லாரன்ஸ் ஆர், ரோஷன் ஜாம்ராக், பிரதீப் குமார், கானா பாலா)]

3. வானம் பார்த்தேன்-([ பிரதீப் குமார்])

4.மாயா நதி-([ பிரதீப் குமார், ஸ்வேதா மோகன், அனந்து)]

5. நெருப்பு டா-( [அருண்ராஜா காமராஜ்])

மேற்கோள்கள்
-----------

1. ↑  "All Time Highest Grossing Tamil films". *International Business Times*. 12 சூலை 2015.. பார்த்த நாள்: 17 சூலை 2015.
2. ↑  Jyothsna (21 August 2015). "SUPERSTAR'S KABALI COMMENCES ...". Behindwoods.. பார்த்த நாள்: 22 August 2015.
3. ↑  "Pa Ranjith's Tamil film with Rajinikanth titled Kabali". IANS. ஹிந்துஸ்தான் டைம்ஸ். 17 August 2015 இம் மூலத்தில் இருந்து 22 ஆகஸ்ட் 2015 அன்று. பரணிடப்பட்டது... பார்த்த நாள்: 22 August 2015.
4. ↑  "Rajinikanth’s next film is ‘Kabali’". *தி இந்து*. IANS. 17 August 2015.. பார்த்த நாள்: 22 August 2015.
5. ↑  "Rajinikanth’s 159th film titled ‘Kabali’". *இந்தியன் எக்சுபிரசு*. 17 August 2015.. பார்த்த நாள்: 22 August 2015.
6. ↑  "Kabali (Hindi) And Madaari First Day Business 2200 1000 3200". .
7. ↑  கபாலி - சுற்றமும் நட்பும் மற்றும் எதிரிகள்

Commons logoCommons logo
இந்த தலைப்பைச் சார்ந்த மேற்கோள்கள் சில விக்கிமேற்கோள் திட்டத்தில் உள்ளன :***கபாலி***

| * பா
* உ
* தொ
பா. ரஞ்சித் இயக்கிய திரைப்படங்கள் |
| --- |
| 
* *அட்டகத்தி* (2012)
* *மெட்ராஸ்* (2014)
* *கபாலி* (2015)
* *காலா* (2018)
* *சார்பட்டா பரம்பரை* (2021)
* *நட்சத்திரம் நகர்கிறது* (2022)

 |
**செக்கச்சிவந்த வானம்** (Sekka Sivantha Vaanam) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படம் காற்று வெளியிடை படத்திற்குப் பிறகு இயக்குநர் மணிரத்னம் தமிழில் இயக்கியுள்ள திரைப்படம் ஆகும். இத்திரைப்படத்தில் சிம்பு, அர்விந்த் சுவாமி, விஜய் சேதுபதி, அருண் விஜய், பிரகாஷ் ராஜ், ஜோதிகா, அதிதி, ஐஸ்வர்யா ராஜேஷ் ஆகியோர் நடித்துள்ளனர். ஏ. ஆர். ரகுமான்னால் இயற்றப்பட்ட இசை மற்றும் சந்தோஷ் சிவனின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 27, 2018 அன்று வெளியானது. இது கொரிய மொழியில் வெளியான New World திரைப்படத்தை தழுவி எடுக்கப்பட்டுள்ளது.

கதைக்களம்
---------

பிரகாஷ் ராஜ் ஒரு தாதா. குற்றத் தொழில்களைத் தனது அடியாட்கள் படையைக் கொண்டு செய்து முடிப்பவர். அவரைக் கொலை செய்ய யாரோ முயற்சிக்கிறார்கள். பிரகாஷ் ராஜின் மகன்களாக வரும் அரவிந்த் சாமி, அருண் விஜய், சிம்பு ஆகியோர் நடித்துள்ளனர். கதைப்படி, அரவிந்த்சாமி அப்பாவின் வலதுகரமாக இருக்கிறார். அருண் விஜய் துபாயில் ஒரு வணிகராக இருக்கிறார். சிம்பு செர்பியாவில் ஆயுதக் கடத்தல் செய்கிறார். பிரகாஷ் ராஜ் மாரடைப்பில் இறக்க அவரின் இடத்தை அரவிந்த்சாமி பிடிக்கிறார். இதன் காரணமாக கோபமடைந்த அருண்விஜய் மற்றும் சிம்பு ஆகியோர் அரவிந்த்சாமியை ஆட்டம் காண வைக்க முயற்சிக்கிறார்கள். அப்பாவின் இடத்தை அரவிந்த்சாமி தக்க வைத்துக் கொண்டாரா? இழந்தாரா? என்பதே மீதிக் கதையாகும்.

நடிப்பு
-------

* அரவிந்த்சாமி
* சிம்பு
* விஜய் சேதுபதி
* அருண் விஜய்
* பிரகாஷ் ராஜ்
* தியாகராஜன்
* ஜெயசுதா
* ஜோதிகா
* ஐஸ்வர்யா ராஜேஷ்
* அதிதி ராவ் ஹைதாரி
* மன்சூர் அலி கான்

மேற்கோள்கள்
-----------





1. ↑
2. ↑
3. ↑
4. ↑
5. ↑
**ஜியோவன்னி பாட்டிசுட்டா அமிசி** (*Giovanni Battista Amici*, 25 மார்ச் 1786 – 10 ஏப்ரல் 1863) இத்தாலிய வானியலாளரும், நுண்ணோக்கியாளரும், தாவரவியலாளரும் ஆவார்.

அமிசி தற்கால இத்தாலியில் உள்ள மாடெனாவில் பிறந்தார். பொலோகுனா கல்விக்குப் பின்னர் மாடெனாவில் கணிதவியல் பேராசிரியரானார். 1831 இல் மாடெனா துக்கியில் ஆராய்ச்சி பொது ஆய்வாளரானார். சில ஆண்டுகளுக்குப் பிறகு, புளோரன்சு வான்காணகத்தின் இயக்குநராகத் தேர்ந்தெடுக்கப்பட்டார். அங்கு இவர் இயற்கை வரலாற்று அருங்காட்சியகத்தில் விரிவுரை ஆற்றியுள்ளார். அமிசி புளோரன்சு நகரில் 1863 இல் இறந்தார்.இவர் ஒளித்தெறிப்புத் தொலைநோக்கி ஆடிகளின் மேம்படுத்த்லுக்காக மிகவும் புகழ்பெற்றார். குறிப்பாக, நுண்ணோக்கியின் கட்டுமானத்த்க்காக பெயர்பெற்றவர். இவர் திறமையும் நுட்பமும் வாய்ந்த நோக்கீட்டாளர் ஆவர். இவர் இரட்டை விண்மீன்கள், வியாழனின் நிலாக்கள் ஆகியவற்றை ஆய்வு செய்த்தோடு சூரியனின் நடுவரை விட்டத்தையும் முனை விட்டங்களையும் அளந்தார். மேலும் இவர், தாவர் (நிலைத்திணை) சாற்றின் சுழலோட்டத்தையும் பூத்தலையும் நன்னீர் நுண்ணுயிரிகளைப் பற்றியும் ஆய்வுகள் மேற்கொண்டார். இவர் தான் முதன்முதலாக பொலன்தாளை இனங்கண்டவர் ஆவார்.

இவர் இருபடிம நோக்கி, நேரடி காட்சிப் பட்டகம், அமிசியின் கூரைப் பட்டகம் ஆகியவற்றைப் புதிதாக உருவாக்கினார்.

அமிசி எனும் நிலாக் குழுப்பள்ளம் இவரது பெயரால் அழைக்கப்படுகிறது.

மேற்கோள்கள்
-----------

* இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "Amici, Giovanni Battista". *பிரித்தானிக்கா கலைக்களஞ்சியம்* (11th). (1911). Cambridge University Press.

1. ↑  P. Pearle, K. Bart, D. Bilderback, B. Collett, D. Newman, S. Samuels (2010). "Early Pollen Research". .

மேலும் படிக்க
-------------

* Ronchi, Vasco (1970). "Amici, Giovan Battista". *Dictionary of Scientific Biography* **1**.  New York: Charles Scribner's Sons. 135–137. ISBN 0-684-10114-9.  (Note: this source gives Amici's date of death as 1868).

வெளி இணைப்புகள்
---------------

* "Amici, Giovanni (1786-1863)". .
* Some places and memories related to Giovanni Battista Amici
* Giovanni Battista Amici: Optical Instrument Maker, Astronomer. Naturalist பரணிடப்பட்டது 2016-03-04 at the வந்தவழி இயந்திரம்
**ஐஎன்எஸ்வி *தாரிணி*** (INSV Tarini) இந்தியக் கடற்படையின் இரண்டாவது பாய்மரப் படகு ஆகும்.  இது கோவாவில் அமைந்துள்ள அக்வாரிசு கப்பல் கட்டுமானத்தில் கட்டப்பட்டது. விரிவான கடல் சோதனைகளுக்குப் பிறகு, இது பிப்ரவரி 18, 2017 அன்று இந்திய கடற்படைச் சேவைக்கு வழங்கப்பட்டது.

வடிவமைப்பு மற்றும் விளக்கம்
---------------------------

ஐஎன்எஸ்வி *தாரிணி* என்பது கோவாவில் உள்ள திவாரில் உள்ள அக்வாரிசு கப்பல் கட்டுமானத்தில் உருவாக்கப்பட்ட ஒரு உல்லாச சுலூப் ஆகும்.    இந்தக் கப்பல் தாரா தாரிணி கோயிலின் நினைவாக ஐஎன்எஸ்வி *தாரிணி* எனப் பெயரிடப்பட்டு 18 பிப்ரவரி 2017 அன்று இந்தியக் கடற்படையிடம் ஒப்படைக்கப்பட்டது.     இதன் வெளிச்சுவரானது மரக்கட்டை மற்றும் கண்ணாடியிழை இடையீட்டால் கட்டப்பட்டுள்ளது.   படகில் முக்கிய பாய், *ஜெனோவா*, தாங்கு, கீழ்க்காற்று மற்றும் புயல் பாய்மரம் உட்பட ஆறு பாய்மரங்கள் உள்ளன. இது தீவிரமான சூழ்நிலைகளிலும் பயணம் செய்யும் திறன் கொண்டது.   படகு 56 அடி நீளம் கொண்டது.  மார் 25 மீட்டர் உயரம் கொண்டது.  

 கடற்படைத் தளபதி சுனில் லன்பாவுடன் மகளிர் குழுவினர்.

நாவிகா சாகர் பரிக்ரமா
---------------------

நவிகா சாகர் பரிக்ரமா என்பது இந்திய கடற்படையின் பெண் கடற்படை அதிகாரிகளால் INSV தாரிணியில் உலகை சுற்றி வருவதற்கான பயணத்தின் பெயராகும். துணைநிலை கட்டளையாளர் வர்த்திகா கோசி தலைமையில் துணைநிலை கட்டளையாளர் வர்த்திகா கோஷி, துணைநிலை கட்டளையாளர் பிரதீபா ஜம்வால், துணைநிலை கட்டளையாளர் சுவாதி பி, துணைநிலை ஐஸ்வர்யா போத்தபதி, துணைநிலை எஸ் விஜயா தேவி மற்றும் துணைநிலை பயல் குப்தா ஆகிய 6 பேர் கொண்ட பெண்கள் குழு இந்தப் பயணட்தில் ஈடுபட்டனர்.

மேற்கோள்கள்
-----------

1. 1 2 3 4 5 6  "Tarini to be Inducted into Indian Navy on 18 February 17". செய்திக் குறிப்பு.
2. 1 2  "INSV Tarini Inducted – All Woman Crew Scheduled to Sail her around the Globe Commencing August 2017". செய்திக் குறிப்பு.
3. 1 2 3 4 5  "Second ocean-going sailboat INSV Tarini to be inducted into Indian Navy on Saturday". *The Financial Express*. 18 February 2017. .
4. ↑  "Navy honours Tara-Tarini hill shrine by naming sailboat". *The Hindu*. 20 February 2017. .
5. ↑  "All-woman team returns after sailing around world". *The Times of India*. 31 January 2017. .

வெளி இணைப்புகள்
---------------

* பொதுவகத்தில் INSV Tarini தொடர்பாக ஊடகக் கோப்புகள் உள்ளன.
கட்சி
-----

வள்ளுவன் சமுதாயத்திற்கென்று தமிழகத்தில் ஒரு தனி கட்சியும் இயங்கி வருகிறது அக்கட்சியின் பெயர் திருவள்ளுவர் மக்கள் கட்சி இக்கட்சி 2019 ஆம் ஆண்டு விழுப்புரம் மாவட்டத்தை மையமாகக் கொண்டு நிறுவனத் தலைவர் ப.கமலா அவர்களின் தலைமையில் துவக்கப்பட்டது இக்கட்சி 2021 ஆம் ஆண்டு உள்ளாட்சி தேர்தலையும் சந்தித்துள்ளது.

**வள்ளுவர்** (*Valluvar*) அல்லது **வள்ளுவன்** எனப்படுவோர் தமிழ்நாட்டில் வாழுகின்ற ஒரு பட்டியல் சாதியினர் ஆவர்.

சோதிடம் கணித்துச் சொல்லுதல் கை ரேகை கொண்டு அகத்தியர், அத்திரி போன்ற சித்தர் வழியில் நாடி சோதிடம் பார்த்தல், மரபு வழி சித்த மருத்துவம், வாழ்வியல் சடங்கு ஆசிரியர்களாகவும் சில பாரம்பரிய வழிபாடுகளை கொண்டு தொழில் செய்து வருகிறார்கள்.

வள்ளுவன் எனும் சாதி தமிழகத்தின் மிகப் பழமையான சாதிகளுள் ஒன்று. போகர் சித்தர் தனது போகர் ஏழாயிரம் என்ற நூலில் அவர் வாழ்ந்த காலத்தில் தமிழகத்தில் இருந்த சாதிகளின் பெயர்களை பட்டியலிட்டு உள்ளார். அச்சாதிகளில் வள்ளுவன் சாதியையும் குறிப்பிட்டிருக்கிறார். திருக்குறளை இயற்றிய திருவள்ளுவர் வள்ளுவன் சாதியில் தோன்றியவர் என்பதாலும், அவரது இயற்பெயர் அறியமுடியவில்லை என்பதாலும், அவர் தமது சாதிப் பெயரான வள்ளுவன் என்ற பெயரில் குறிப்பிடப்படுகிறார் என்பது ஆய்வாளர்களின் கருத்து.

வள்ளுவன் சாதியில் சிவ கோத்திரத்தார் வகையினர் தங்களது வள்ளுவன் சாதி ஐந்து சகோதரர்களைக் கொண்டு உருவானதாக தங்களது முன்னோர்களால் வழிவழியாக சொல்லப்பட்டிருப்பதாக தெரிவிக்கின்றனர். அதன் படி சகோதரர்களில் முதலாமவர் கச்சக் குலாவன், இரண்டாமவர் காக்ய நாய்க்கன், மூன்றாமவர் ஓடிவந்த செல்வன், நான்காமவர் பாலவராயன், ஐந்தாமவர் கூவம் சம்பந்தன். இந்த ஐந்து முன்னோர்களால் உருவாக்கப்பட்ட இச்சாதியில் இவ்வைந்து பெயர்களே தலைமை கோத்திரங்களாக இருக்கின்றன. மற்றவை கிளைக் கோத்திரங்கள். மற்ற சாதியினரைப் போன்றே இவர்களும் ஒரே கோத்திரத்தில் பெண் கொடுப்பது எடுப்பது இல்லை. இவர்கள் தங்களை நாயனார் என்றும் அழைத்துக் கொள்கிறார்கள். நாயனார் என்பது இச்சாதியினருக்கான பட்டம் என்று சொல்லப் படுகிறது. திருவள்ளுவர் நாயனார் என்று குறிப்பிடப்படுவதால் இவர்களும் தங்களை நாயனார் என்று அழைத்துக் கொள்கிறார்களா என்று தெரியவில்லை.

வரலாறு
------

வள்ளுவன் இனத்தைப் பற்றிய வரலாறு முழுமையாகக் கிடைக்கப் பெறவில்லை. தொன்மையான இச்சாதியினர் பழங்காலத்தில் அரசர்களுக்கு மிகவும் நெருக்கமானவர்களாக இருந்துள்ளார்கள். அனைத்து விதமான நற்காரியங்களுக்கும் நேரம் காலத்தைக் கணித்துச் சொல்லும் அரசாங்க சோதிடர்களாகவும், அரசர்களின் நம்பிக்கைக்கு பாத்திரமானவர்களாகவும் இருந்திருக்கிறார்கள். கேரளாவில் உள்ள வள்ளுவநாடு இச்சாதியினர் பெற்றிருந்த பெருமைக்கு ஒரு எடுத்துக் காட்டாகும் என்கிறார்கள் ஆய்வாளர்கள்.

தொழில்
------

தமிழகம் முழுவதும் வள்ளுவன் சாதியினர் ஒரே பெயரில் அழைக்கப்படுகிறார்கள் என்றாலும் சில இடங்களில் வேறு பெயர்களிலும் அழைக்கப் படுவதாகத் தெரிகிறது. தமிழகத்தில் இச்சாதியினர் தெற்கத்தியர், வடக்கத்தியர் என பிரிந்தே கிடக்கிறார்கள். தங்களை இன்னார் என்று தெரியப் படுத்திக் கொள்வதிலும் இவர்களுக்கு தயக்கம் இருப்பதாகவே தெரிகிறது. இவர்களில் பெரும்பாலோர் சோதிடத் தொழில் செய்து வருகிறார்கள். மேலும் வேளாண்மை, நாட்டு வைத்தியமும் செய்து வருகிறார்கள். இன்று இளைய தலைமுறையினர் போதிய கல்வி அறிவைப் பெற்றிருக்கின்றனர். காலச்சூழலுக்கு ஏற்ப அரசு மற்றும் தனியார் துறைகளில் பலர் பணியாற்றி வந்தாலும், பொருளாதாரத்தில் இவர்களில் பெருபான்மையோர் பின் தங்கிய நிலையிலேயே இருக்கிறார்கள்.

மேற்கோள்கள்
-----------
**கிளி** *சித்தாசிடே* குடும்பத்தைச் சேர்ந்த பறவை. இவற்றுள் சுமார் 86 இனங்களைச் சார்ந்த 372 வகைகள் உள்ளன. இவை சிறப்பியல்பான வளைந்த சொண்டைக் (அலகு) கொண்டன. ஆஸ்திரேலியாவிலும், தென் அமெரிக்காவிலுமே மிக அதிக வகையிலான கிளிகள் உள்ளன. தமிழ்நாட்டில் பொதுவாக காணப்படுவது சிவப்பு வளைய கிளியாகும் (*Rose Ringed parakeet*).

உணவு
----

விதைகளும், பழங்களும், கொட்டைகளும், பூக்களும், மொட்டுக்களும் மற்றும் தாவரம் சார்ந்த பிற பொருட்களுமே கிளிகளின் முக்கிய உணவு. கியா என்ற பெயர் கொண்ட ஆஸ்திரேலியா கிளிகள் மாமிசம் மற்றும் அழுகியவற்றை தின்பவை.

வாழ்வியல்
---------

கிளியின் சராசரி ஆயுட்காலம் 50 ஆண்டுகள்.கிளிகள் உலகின் அனைத்து வெப்பமண்டல மற்றும் மிதவெப்ப மண்டல கண்டங்களிலும் காணப்படுகின்றன. ஆஸ்திரேலியா, மத்திய அமெரிக்கா மற்றும் தென்னமெரிக்கா பகுதிகளில் காணப்படுவனவற்றுள் அதிக வேறுபாடுகளைக் காணமுடிகிறது. பத்து கிராம் அளவில் இருந்து 4 கிலோ வரையிலான எடையிலும், 8 செ.மீட்டர் முதல் ஒரு மீட்டர் வரையிலான அளவுகளிலும் காணப்படுகின்றன.

பொதுவாக இவை மரப்பொந்துகளில் வாழும். கிளிகள் மனிதர்களைப் போலவே ஒலி எழுப்ப வல்லவை. பயிற்சி அளித்தால் சில வார்த்தைகளை உச்சரிக்கும். ஆண் ஆப்பிரிக்க சாம்பல் கிளிகள் மனிதர்களின் பேச்சைப் புரிந்துகொள்வதில் சிறப்பு வாய்ந்தவை.

உசாத்துணை
---------

* அமுதம் தகவல் களஞ்சியம்
**சோமா மண்டல்** (*Soma Mondal*) இந்தியாவின் எஃகு ஆணையத்தின் தற்போதைய தலைவராக உள்ளார். 2021 ஆம் ஆண்டு சனவரி மாதல் முதல் தேதி முதல் இவர் இந்தப்பதவியில் உள்ளார். சோமா மண்டலுக்கு இந்திய எஃகு ஆணையத்தின் முதல் பெண் செயல்பாட்டு இயக்குனர் என்பது மட்டுமல்லாமல் நிறுவனத்தின் முதல் பெண் தலைவர் என்ற பெருமையும் பெற்றுள்ளார்.

ஆரம்ப கால வாழ்க்கை
------------------

சோமா மண்டல் புவனேசுவர் நகரில் ஒரு நடுத்தர குடும்பத்தில் பிறந்து வளர்ந்தார். இவரது தந்தை விவசாய பொருளாதார நிபுணர். சோமா 1984 ஆம் ஆண்டில் ரூர்கேலாவின் தேசிய தொழில்நுட்ப நிறுவனத்தில் மின் பொறியியலில் தேர்ச்சி பெற்றார் </ref>

தொழில்
------

சோமா மண்டலுக்கு உலோகத் தொழிலில் 35 ஆண்டுகளுக்கும் மேலான அனுபவம் உள்ளது. தேசிய அலுமினியம் நிறுவனத்தில் பட்டதாரி பொறியாளர் பயிற்சியாளராக சோமா தனது வாழ்க்கையைத் தொடங்கினார். 2014 ஆம் ஆண்டில் அந்நிறுவனத்தின் இயக்குநர் (வணிகவியல்) பொறுப்பை ஏற்றார். சோமா மண்டல் 2017 ஆம் ஆண்டு மார்ச்சு மாதத்தில் இந்திய எஃகு ஆணையத்தின் இயக்குனராக (வணிகவியல்) சேர்ந்தார். டிசம்பர் மாதம் ஓய்வு பெறவிருக்கும் மகாரத்னா பொதுத்துறை நிறுவனத்தின் தலைவராக விளங்கிய அனில் குமார் சவுத்ரியிடம் இருந்து தலைவர் பதவியை சோமா மாண்டல் பெற்றுக் கொண்டார்.

மேற்கோள்கள்
-----------

1. ↑  Aug 13, Surojit Gupta / TNN / Updated:; 2020; Ist, 09:12. "SAIL's Soma Mondal set to breach steel ceiling - Times of India" (in en). .
2. ↑  "Smt. Soma Mondal | SAIL". .
கணிதத்தில் **படுகை அணி** (*incidence matrix*) என்பது இரு தொகுதிகளின் உறுப்புகளுக்கு இடையேயுள்ள படுகை உறவைக் காட்டும் ஒரு தருக்க அணியாகும். இரு தொகுதிகளையும் முறையே *X*, *Y* என எடுத்துக்கொண்டால், *X* இன் உறுப்புகள் ஒவ்வொன்றுக்கும் ஒரு நிரையும் (வரிசையும்) *Y* இன் ஒவ்வொரு உறுப்புகளுக்கும் ஒரு நிரலும் படுகை அணியில் இருக்கும். முதல் தொகுதியின் உறுப்பு *x* க்கும், இரண்டாவது தொகுதி *y* க்கும் இடையே உறவு (படுகை) இருந்தால், *x* நிரை மற்றும் *y* நிரலிலுள்ள உறுப்பு '1' ஆகவும், *x* க்கும் *y* க்கும் இடையில் உறவு இல்லாவிடில் '0' ஆகவும் இருக்கும்.

மேற்கோள்கள்
-----------

* Diestel, Reinhard (2005), *Graph Theory*, Graduate Texts in Mathematics, vol. 173 (3rd ed.), Springer-Verlag, ISBN 3-540-26183-4
* Jonathan L Gross, Jay Yellen, *Graph Theory and its applications*, second edition, 2006 (p 97, Incidence Matrices for undirected graphs; p 98, incidence matrices for digraphs)

மேற்கோள்கள்
-----------

விக்கிமீடியா பொதுவகத்தில்,  
 ***கோட்டுருக்களின் படுகை அணிகள்***   
என்பதின் ஊடகங்கள் உள்ளன. 



Search Wiktionary
விக்சனரியில் ***படுகை அணி*** என்னும் சொல்லைப் பார்க்கவும்.

* Weisstein, Eric W. "Incidence matrix", *MathWorld*.
**இரமேஷ் சந்திர லகோதி** (*Ramesh Chandra Lahoti*)(1 நவம்பர் 1940 - 23 மார்ச் 2022) இந்தியாவின் 35வது தலைமை நீதிபதி ஆவார். இவர் 1 சூன் 2004 முதல் நவம்பர் 1, 2005 வரை பணியாற்றினார்.

கல்வி
-----

லகோதி 1960-ல் மத்தியப் பிரதேச மாநிலத்தில்குணா மாவட்டத்தில் வழக்கறிஞர் குழுவில் சேர்ந்து 1962-ல் வழக்கறிஞராக பணியினைத் தொடர்ந்தார். ஏப்ரல் 1977-ல், இவர் மாநில உயர் நீதித்துறை சேவைக்கு நேரடியாகத் தேர்ந்தெடுக்கப்பட்டு மாவட்ட மற்றும் அமர்வு நீதிபதியாக நியமிக்கப்பட்டார். ஒரு வருடம் மாவட்ட மற்றும் அமர்வு நீதிபதியாக பணியாற்றிய பிறகு, மே 1978-ல் தனது பணியினை ராஜினாமா செய்துவிட்டு, உயர்நீதிமன்ற வழக்கறிஞராகப் பணியினைத் தொடர்ந்தார். மே, 3 1988-ல் மத்தியப் பிரதேச உயர் நீதிமன்றத்தின் கூடுதல் நீதிபதியாக இவர் நியமிக்கப்பட்டார். ஆகத்து 4, 1989-ல் நிரந்தர நீதிபதியாக நியமிக்கப்பட்டார். லகோதி 1994 பிப்ரவரி 7 அன்று டெல்லி உயர் நீதிமன்றத்திற்கு மாற்றப்பட்டார். இவர் 9 திசம்பர் 1998 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார். சுமார் 17 மாதங்கள் இப்பதவியிலிருந்த லகோதி தனது 65ஆவது வயதில் ஓய்வு பெற்றார்.

சாதனைகள்
--------

நீதிபதி லகோதி ஓர் பிரபலமான நீதிபதியாவார். சமீபத்திய ஆண்டுகளில் தலைமை நீதிபதியாக நீண்ட காலம் பணியாற்றியவராக அறியப்படுகின்றார்.

நவம்பர் 2004-ல், தலைமை நீதிபதி லகோதி, இந்தியாவில் நீதித்துறை 'தூய்மையானது' என்று அறிவித்ததன் மூலம், நீதித்துறைக்குள் அதிகரித்து வரும் ஊழல் குறித்து கவலை தெரிவித்த இவரது முன்னோடிகளில் பலரை முறியடித்தார். குறிப்பாக நாடு முழுவதும் உள்ள தவறான நீதிபதிகள் பற்றி ஊடகங்களில் அடிக்கடி அம்பலப்படுத்தப்பட்டதன் வெளிச்சத்தில் இது ஒரு வியக்கத்தக்க அறிக்கையாக இருந்தது.

நீதிமன்ற இடமாற்றங்களைத் தலைமை நீதிபதி கையாண்ட விதமும் சர்ச்சையை ஏற்படுத்தியது. பிப்ரவரி 2005-ல், தலைமை நீதிபதி பி. கே. ராய் பஞ்சாப் மற்றும் அரியானா உயர் நீதிமன்றத்திலிருந்து கவுகாத்தி உயர் நீதிமன்றத்திற்குத் தலைமை நீதிபதி லகோதியின் கண்காணிப்பில் மாற்றப்பட்டார்.

மக்கள்தொகை கட்டுப்பாடு
----------------------

இரண்டு குழந்தைகளுக்கு மேல் உள்ளவர்களை உள்ளாட்சித் தேர்தலில் போட்டியிட அனுமதிக்காத அரியானா சட்டத்தை நீதிபதி லகோதி உறுதி செய்தார். தனியுரிமை மற்றும் மதத்திற்கான உரிமை அடிப்படையிலான வாதங்களை இவர் நிராகரித்தார்.

புலம்பெயர்ந்தோர்
----------------

இவர் அசாமுக்குப் புலம்பெயர்ந்தோர் மீதான சட்டவிரோத குடியேற்றவாசிகள் (தீர்ப்பாயங்கள் மூலம் தீர்மானித்தல்) சட்டத்தை ரத்து செய்தார்.

ஓய்வுக்குப் பிந்தைய நடவடிக்கைகள்
--------------------------------

லகோதி இந்தியப் பன்னாட்டு மாதிரி ஐக்கிய நாடுகள் சபையின் ஆலோசனைக் குழுவில் இருந்தார். நீதிபதி லகோதி, மானவ் ரச்னா பல்கலைக்கழகத்தின் சட்டத் துறையின் ஆலோசனைக் குழுவின் தலைவராகவும் இருந்தார்.

மேற்கோள்கள்
-----------

1. ↑  "Hon'ble Mr. Justice R.C. Lahoti". *Former Hon'ble Chief Justices' of India* (Supreme Court of India). .
2. ↑  "Former Chief Justice of India RC Lahoti Dies at 81". .
3. 1 2  "R. C. Lahoti (CJI)". Supreme Court of India இம் மூலத்தில் இருந்து 2 April 2010 அன்று. பரணிடப்பட்டது.. .
4. ↑  "Justice R C Lahoti". Delhi High Court இம் மூலத்தில் இருந்து 22 October 2010 அன்று. பரணிடப்பட்டது.. .
5. ↑  "Nariman raises Roy's transfer issue with CJI". *The Tribune*. .
6. 1 2  "Chief Justice Lahoti: Quietly assertive". *Rediff.com*. .
7. ↑  "IIMUN: Advisor Board". 2017. .
கிரிகோர் சூரியத் தொலைநோக்கி
 

**கிரிகோர்** என்பது ஒரு சூரிய தொலைநோக்கி ஆகும். இது 1.5 மீ முதன்மைக் கண்ணாடியுடன் பொருத்தப்பட்டுள்ளது, இது கேனரி தீவுகளில் உள்ள டெனெரிஃப்பில் உள்ள தைதே ஆய்வகத்தில் 2,390 மீ உயரத்தில் அமைந்துள்ளது. இது பழைய கிரிகோரி கிளவுதே தொலைநோக்கியை மாற்றுகிறது. 2012, மே 21, அன்று திறக்கப்பட்டது   2009, மார்ச்சு 12 அன்று முதல் ஒளி, 1 மீட்டர் ஓர்வுக் கண்ணாடியைப் பயன்படுத்தியது

பெருங்கரடி வான்காண்கம், மெக்மத்-பியர்சு சூரியத் தொலைநோக்கிக்குப் பிறகு, கிரிகோர் உலகின் மூன்றாவது பெரிய சூரிய தொலைநோக்கி ஆகும். இது சூரிய ஒளிக்கோளம், வண்ணக்கோளம் ஆகியவற்றில் புலப்படும் அகச்சிவப்பு அலைநீளங்களில் நோக்கீடுகள் செய்வதை நோக்கமாகக் கொண்டுள்ளது. கிரிகோரின் 256- செயல்படுத்தியில் வடிவம்குலைவுறும் கண்ணாடிகளும்ம் 156-துணைப்பொருள்வில்லை உள்ள சேக்-கார்ட்மன் அலைமுகப்பு உணரி கொண்ட உயர்-வரிசை தகவமைப்பு ஒளியியல் (AO) அமைப்பைக் கொண்டுள்ளது. 2014 ஆம் ஆண்டில் பன்மை எதிரிணை ஒளியியல் அமைப்பைச் செயல்படுத்துவதற்கான முயற்சிகள் நடந்து வருகின்றன.

2020 மேம்படுத்தல்
-----------------

சில சரியான ஒளியியல் கொண்ட மேம்படுத்தலின் போது இரண்டு அச்சு விலகிய பரவளைய கண்ணாடிகள் சரி செய்யப்பட்டு, தொடக்கநிலை ஆசுடிகுமாட்டியம் நிலைப்படுத்தப்பட்டது.

மேற்கோள்கள்
-----------

1. ↑ . Kiepenheuer-Institut für Sonnenphysik.
2. ↑ . Instituto de Astrofísica de Canarias.
3. ↑  *Europe's largest Solar Telescope GREGOR unveils magnetic details of the Sun* Sept 2020
**காமராசர் காவியம்** என்பது மு. இளங்கண்ணன் என்பவரால் எழுதப்பட்ட கவிதை நூலாகும். இந்நூல் தமிழக முன்னாள் முதல்வர் காமராசர் குறித்து எழுதப்பட்ட காப்பியவகை தமிழ் இலக்கியமாகும். இது புத்தியற் காலத் தமிழ்க் காப்பியங்களில் ஒன்றாகும்.

கதைச்சுருக்கம்
--------------

காமராசரின் பிறப்புடன் தொடங்கும் காவியம், அவரின் இள வயது வாழ்க்கை, அவரின் அரசியல் ஆர்வம் குறித்து தொடர்கிறது. பெரியார் நடத்திய வைக்கம் போரில் பங்கெடுத்தல், காந்தியின் போராட்டத்தில் முனைப்பாகத் தன்னை ஈடுபடுத்திக் கொள்ளுதல், மதுரையில் கள்ளுக்கடை மறியல், உப்பு ஒத்துழையாமைப் (சத்தியாகிரகப்) போரில் பங்குகொள்ளுதல், அதனால் முதன் முறையாகச் சிறை செல்லுதல், 1936 இல் விருதுநகர் நகராட்சித் தேர்தலில் வெற்றி பெறுதல், தமிழ்நாடு பேராயக் (காங்கிரஸ்) கட்சிக் குழுவின் செயலாளராதல், 1937 இல் சாத்தூர் சட்டமன்றத் தொகுதியில் நின்று வெற்றி பெற்று சட்டமன்ற உறுப்பினர் ஆதல், 1954 இல் காமராசர் தமிழ்நாட்டின் முதலமைச்சராதல், அவர் தமிழ் மொழிக்கு ஆற்றிய பணிகள், மக்களுக்கு வழங்கிய பயன்மிகு திட்டங்கள், தொழிற்புரட்சி செய்தல் எனப் பல வகையிலும் தமிழ்நாட்டு மக்களுக்கு ஆற்றியத் தொண்டுகள் என அவரது பிறப்பு முதல் இறப்பு வரையிலான நிகழ்வுகளை எல்லாம் தனித்தனித் தலைப்பிட்ட கவிதைகளால் விளக்கியுள்ளார். இந்நூல் வீறுகொண்ட காப்பிய நடையில் எழுதப்பட்டுள்ளது.

மேற்கோள்கள்
-----------

1. ↑  Online Public Access Catalog (OPAC)Connemara Public Library
[*தொடர்பிழந்த இணைப்பு*]
**இரமா பிரபா** என்பவர் ஒரு இந்திய நடிகை ஆவார். இவர் தெலுங்கு, தமிழ், இந்தி படங்களில் நடிக்கிறார்.  இவர் 1,400 க்கும் மேற்பட்ட படங்களில் நடித்துள்ளார் இவர் மன் ஆறு தசாப்தங்களுக்கும் மேலான தொழில் வாழ்க்கையுடன் தென்னிந்திய திரைப்படத் துறையில் அனைத்து தலைமுறைகளிலும் உச்ச நட்சத்திரங்களுடன் திரையில் இடத்தைப் பகிர்ந்து கொண்ட ஒரு குணச்சித்திரக் கலைஞராகப் புகழ் பெற்றார். 1970 மற்றும் 1980 களில் நகைச்சுவை நடிகர் இராஜா பாபுவுடன் தெலுங்கு திரையில் குறிப்பிடத்தக்க ஜோடியாக உருவானார்.  இவர் 1968 முதல் சாந்தி நிலையம் மற்றும் பல படங்களில் நாகேசுக்கு ஜோடியாக நடித்தார். இவர் இந்தியில் மெஹ்மூத் ஜோடியாக *தோ பூல்* படத்தில் நடித்தார்.

தனிப்பட்ட வாழ்க்கை
------------------

இவர் ஒரு மாத குழந்தையாக இருந்தபோது, இவருடைய தந்தையின் சகோதரி தத்தெடுத்துக் கொண்டு ஊட்டிக்கு குடிபெயர்ந்தார். பிரபாவின் குழந்தைப் பருவம் 14 ஆண்டுகள் வரை அங்கேயே கழிந்தது பிறகு சென்னைக்கு இடம் பெயர்ந்தனர். தற்போது மதனப்பள்ளி அருகே உள்ள வயல்பாடு என்ற இடத்தில் வசித்து வருகிறார்.

இவர் தன் சகோதரியின் மகள் விஜய சாமுண்டேஸ்வரியை ஒரு வயது குழந்தையாக இருந்தபோது தத்தெடுத்தார். விஜய சாமுண்டி நடிகர் இராஜேந்திர பிரசாத்தை மணந்தார்.

விருதுகள்
---------

* சிறந்த நகைச்சுவை நடிகைக்கான நந்தி விருதை லஹிரி லஹிரி லஹிரிலோ (2002) என்ற படத்திற்காக பெற்றார்.

மேற்கோள்கள்
-----------

வெளி இணைப்புகள்
---------------




1. ↑  "Yesteryear actress Rama Prabha claims her ex Sarath Babu cheated her". *India Today* (in ஆங்கிலம்). 3 February 2019. Retrieved 6 July 2021.
2. ↑  Atluri, Sri (20 July 2007), "Ramaprabha – Interview", *Telugu Cinema*, pp. Star Interviews, archived from the original on 11 January 2012, retrieved 30 July 2013
3. ↑  "ర‌మాప్ర‌భ కూతుర్ని పెళ్లాడింది టాలీవుడ్ టాప్ హీరోయే.. మీకు తెలుసా..! - Telugu Lives". .
**டி. கே. இராமமூர்த்தி** எனப் புகழ்பெற்ற **திருச்சிராப்பள்ளி கிருஷ்ணசாமி இராமமூர்த்தி** (*Trichirappalli Krishnasamy Ramamoorthy*, 15 மே 1922 - 17 ஏப்ரல் 2013) தென்னிந்திய தமிழ் இசையமைப்பாளரும் வயலின் கலைஞரும் ஆவார். இவரும் எம். எஸ். விஸ்வநாதனும் இணைந்து *விஸ்வநாதன் - இராமமூர்த்தி* என்ற இணையாக பல திரைப்படங்களுக்கு 1950/1960 காலங்களில் தமிழ், தெலுங்கு, மலையாள திரைப்படங்களில் இசையமைத்து முடிசூடா மன்னர்களாக விளங்கினர். விசுவநாதனிடம் இருந்து பிரிந்த பிறகு ராமமூர்த்தி முதன்முதலாக 1966 இல் வெளிவந்த சாது மிரண்டால் திரைப்படத்திற்கு இசையமைத்திருந்தார்.

இசையமைத்த திரைப்படங்கள்
-----------------------

19 படங்களுக்கு தனியாக இசையமைத்துள்ளார்:

* சாது மிரண்டால்
* தேன் மழை
* மறக்க முடியுமா
* நான்
* மூன்றெழுத்து
* தங்கச் சுரங்கம்
* காதல் ஜோதி
* ஆலயம்
* சோப்பு சீப்பு கண்ணாடி
* சங்கமம்
* சக்தி லீலை
* அவளுக்கு ஆயிரம் கண்கள்

### எம். எஸ். விஸ்வநாதனுடன் இணைந்து இசையமைத்தவை

எம். எஸ். விசுவநாதனுடன் இணைந்து சுமார் 700க்கும் மேற்பட்ட பாடல்களுக்கு இசை அமைத்துள்ளார். இவர் ஆயிரத்தில் ஒருவன் திரைப்படத்திற்காக இறுதியாக விசுவநாதனுடன் இணைந்து பணியாற்றினார்.

விரிவான தரவுகளுக்கு - 

முதன்மைக் கட்டுரை: விஸ்வநாதன்-ராமமூர்த்தி

மறைவு
-----

இவர் மூச்சுத்திணறல் காரணமாக 2013-ஆம் ஆண்டு ஏப்ரல் 17-ஆம் நாள் காலமானார்.

மேற்கோள்கள்
-----------

1. ↑  "மெல்லிசை ‌மன்னர் டி.கே.ராமமூர்த்தி காலமானார்...!!" இம் மூலத்தில் இருந்து 2013-05-14 அன்று. பரணிடப்பட்டது.. .

 
விக்கிசெய்தியில்
***டி. கே. இராமமூர்த்தி***
தொடர்பான செய்திகள் உள்ளது.

வெளி இணைப்புகள்
---------------

* Melody is his middle name
* Down melody lane பரணிடப்பட்டது 2010-12-06 at the வந்தவழி இயந்திரம்
* Conversations with M.S.V
காக்லியாவிற்கும் மூளைக்கும் உள்ள தொடர்பில் ஏற்படும் பிரச்சினைகளால் இது ஏற்படுகின்றது. காது கேளாத்தன்மை மரபியல் தொடர்புடையதாகவோ, நடுச்செவி திரவத்தினாலோ, மூளை உறை நோய் போன்ற கடும் தொற்று நோய்களாலோ,தலைக்காயம், தலையில் மாட்டும் ஃபோன்கள் மூலம் கனத்த சத்தமாகச் சங்கீதம் கேட்டல், இயந்திரங்களினால் மீண்டும் மீண்டும் ஏற்படும் கனமான ஒலியினைக்
கேட்டல் ஆகியவற்றினால் ஏற்படலாம்.
கடத்தல் காது கேளாத்தன்மைக்கு பொதுவான காரணம், செவிக்குழாயைச் சார்ந்துள்ள தோலில் அமைந்துள்ள செருமினஸ் சுரப்பிகளிலிருந்து சுரக்கும் மெழுகினால், புறச்செவியானது அடைக்கப்படுதல் ஆகும். சிலருக்கு இந்த மெழுகானது கடினமாவதால், செவிப்பறையை அழுத்துகின்றது. பிரத்யேகமான உறிஞ்சு குழாய்கள் மூலம் இக்கடின மெழுகினை அகற்றுவதால், மீண்டும் கேட்கும் தன்மையினை அடையலாம்.
கடத்தல் காது கேளாத்தன்மைக்கு மற்றொரு காரணம் துளையுள்ள செவிப்பறையாகும். நடுச்செவியில் தொற்றல், (Infection) அருகாமையில் ஏற்படும் வெடிச்சத்தம் மற்றும் தலையில் திடீரேன அடிபடுவதால் ஏற்படும் இயக்கங்களினால் உண்டாகும் காயங்கள் ஆகியவை துளை ஏற்படக்
காரணங்களாகும். தலையில் காயம் ஏற்படுதலால் நடுச்செவி எலும்புகள் துண்டிக்கப்பட்டு, காக்லியாவுடன் தொடர்பு விடுவிக்கப்படுகின்றது.
அதிர்வலைகள் உட்செவிக்குத் திறம்பட கடத்தப்படினும், காக்லியா மற்றும் செவிநரம்பு பழுதடைதலால் கேளாத்தன்மை ஏற்படலாம். இவ்வகை காதுகேளாத்தன்மை உணர்நரம்பியல் காது கேளாத்தன்மை எனப்படும். தொற்றல், தலைக்காயம், வெடிச்சத்தம் மற்றும் கனத்த சத்தம் கேட்டல் ஆகியவை இந்நிலை காரணமாகும்.
கணிதத் தர்க்கத்தில், **பகாத்துகள்கள்** (*Indiscernibles*) என்பவை எந்தவொரு பண்போ அல்லது தொடர்பைக் கொண்டு வரையறுக்கப்பட்ட வாய்ப்பாட்டின் மூலம் வேறுபடுத்த முடியாத உறுப்புகள் ஆகும். வழக்கமாக முதல் வரிசையில் உள்ள வாய்பாடுகள் மட்டுமே எடுத்துக்கொள்ளப்படுகின்றன.

எடுத்துக்காட்டுகள்
------------------

*a*, *b*, மற்றும் *c* ஆகியவை வெவ்வேறானவையாகவும் {*a*, *b*, *c*} என்பது பகாத்துகள்களின் கணமாகவும் இருந்தால் ஒவ்வொரு ஈருறுப்பு வாய்ப்பாடு {\displaystyle \beta } க்கும்:

{\displaystyle [\beta (a,b)\land \beta (b,a)\land \beta (a,c)\land \beta (c,a)\land \beta (b,c)\land \beta (c,b)]\lor [\lnot \beta (a,b)\land \lnot \beta (b,a)\land \lnot \beta (a,c)\land \lnot \beta (c,a)\land \lnot \beta (b,c)\land \lnot \beta (c,b)]\,.}
என்பது நமக்கு கிட்டும்.

வரலாற்று ரீதியாக, பகாத்துகள்களின் முற்றொருமையானது, கோட்பிரீட் லைப்னிட்சின் சிந்தனையின் விதிகளில் ஒன்றாகும்.

சான்றாதாரம்
-----------

* Thomas Jech (2003). *Set Theory*. Springer Monographs in Mathematics (Third Millennium ). Berlin, New York: Springer-Verlag. பன்னாட்டுத் தரப்புத்தக எண்:978-3-540-44085-7. .
**மாலத்தீவில் பெண்கள்** *( Women in the Maldives)* நிலை பாரம்பரியமாகவே சற்று மேம்பட்டே இருக்கிறது. நான்கு சுல்தானாக்கள் இருந்திருப்பது இதனை ஏற்றுக் கொள்வதற்கான சான்றாக இருக்கிறது. பெண்கள் முக்காடு அணிந்து கொள்ளவும் தேவையில்லை ஒதுங்கியிருக்கவும் அவசியமில்லை. ஆனால் விளையாட்டரங்கம், மசூதி போன்ற பொது இடங்களில் அவர்களுக்காக சிறப்புத் தனிப்பிரிவுகள் ஒதுக்கீடு செய்யப்பட்டிருந்தன. திருமணத்திற்குப் பின்பு பெண்கள் தங்கள் கணவன் பெயரைச் சேர்த்துக் கொள்ளாமல் தங்கள் பெயரையே வழக்கத்தில் கொண்டிருந்தனர். ஆண்கள் பெண்கள் இருவருக்கும் சொத்தில் சம உரிமை உண்டு. 

இசுலாமிய ஆண்களுக்கு நான்கு மனைவிகள் வரை இருக்கலாம். ஆனால் இக்கருத்துக்குப் பலம் சேர்க்க சிறிய சான்று கூறவேண்டுமெனில் பலருக்கு ஒன்றுக்கு மேற்பட்ட மனைவிகள் இருந்தனர் எனலாம். 

குடும்பத்திலும் சமூகத்திலும் இவர்களுக்கு முக்கியமான பொறுப்புகள் வழங்கப்பட்டிருந்தன. மாலத்தீவின் ஆரம்பகால வரலாற்றில் ஒரு பெண் சுல்தானா அல்லது அரசியாவது ஒன்றும் அசாதாரமானதல்ல. சமுதாயத்தில் ஒரு காலத்தில் பெண்வழி மரபாகவும் பரிதுரைக்கப்பட்டுள்ளது. 

இன்றைய சமுதாயத்தில் பெண்கள் அரசாங்கம் மற்றும் வணிக ஈடுபாடுகளில் வலுவான பதவிகளைப் பிடித்திருக்கின்றனர். பெரும்பாலான அரசு ஊழியர்கள் பெண்களாக இருக்கின்றனர். பள்ளிக்கூடங்களில் மாணவர்கள் சேர்க்கையும் கல்வி கற்று முடித்தலும் ஆண் பெண் விகிதத்தில் சமமாகவே காணப்படுகிறது. பெண்கள் அமைச்சரவை மற்றும் பாரளுமன்றத்திலும் சேவை புரிகின்றனர்.
கூடா ஒழுக்கத்திற்காக 2013 ஆம் ஆண்டில் ஒரு 15 வயது நபருக்கு கற்பழிப்பு குற்றம் சுமத்தப்பட்டு 100 கசையடிகள் தண்டனையாக வழங்கப்பட்டது. பின்னர், ஆவாசு தொண்டு நிறுவனம் முன்னெடுத்த சர்வதேச முறையீடு காரணமாக மாலத்தீவின் உயர் நீதிமன்றம் இம்முடிவை மாற்றிக் கொண்டது.

மேற்கோள்கள்
-----------

1. ↑  "The Global Gender Gap Report 2013". World Economic Forum. pp. 12–13. .
2. ↑  "Maldives rape victim spared the lash after global anger". *The Independent*. 2013-08-24. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Polypedates|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***பாலிபீடேட்சு குரூசிகர்*** (பொதுவாக **இலங்கை சாட்டைத் தவளை** அல்லது **கண்ணாடி மரத் தவளை** என அழைக்கப்படுகிறது) என்பது இலங்கையில் மட்டும் காணப்படும் அகணிய உயிரி. இது இராகோபோரிடே குடும்பத்தில் உள்ள ஒரு தவளை சிற்றினம் ஆகும்.

இதன் இயற்கை வாழிடங்கள் மிதவெப்பமண்டல அல்லது வெப்பமண்டல வறண்ட காடுகள், துணை வெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள், நன்னீர் சதுப்புநிலங்கள், மேய்ச்சல் நிலங்கள், தோட்டங்கள், கிராமப்புற தோட்டங்கள், நகர்ப்புற பகுதிகள், பெரிதும் அழிவிற்குள்ளான காடுகள் மற்றும் குளங்கள் ஆகும்.

மேற்கோள்கள்
-----------

1. ↑  IUCN SSC Amphibian Specialist Group (2020). "*Polypedates cruciger*". *IUCN Red List of Threatened Species* **2020**: e.T58943A156586422. doi:10.2305/IUCN.UK.2020-3.RLTS.T58943A156586422.en.. பார்த்த நாள்: 17 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2377997
* விக்கியினங்கள்: Polypedates cruciger
* AmphibiaWeb: 4471
* ARKive: polypedates-cruciger
* ASW: Polypedates-cruciger
* EoL: 1023453
* GBIF: 2423782
* iNaturalist: 26588
* IRMNG: 10230472
* ITIS: 665597
* IUCN: 58943
* என்.சி.பி.ஐ: 129027
* uBio: 4805878

 |
**நவஜீவனம்**1949 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசனம் இயக்கத்தில் வெளிவந்த இத்திரைப்படத்தில் வி. நாகையா, ஸ்ரீராம் மற்றும் பலரும் நடித்திருந்தனர். முதன்முறையாகத் திரைப்படங்களுக்கான விருதுகளை வழங்க சென்னை மாகாண அரசு முடிவு செய்தபோது 1949 இல் சிறந்த திரைப்படமாக நவஜீவனம் தேர்ந்தெடுக்கப்பட்டது.

கதை
---

எளிய தொழிலாளி நாகையாவும். அவருடைய மனைவி கண்ணாம்பாவும், பெற்றோரை இழந்த தன் தம்பி ஸ்ரீராமைச் சிறுவனாக இருக்கும்போதிருந்து வளர்க்கிறார்கள். வளர்ந்து கல்லூரிக்கு செல்லும் ஸ்ரீராம் உடன் பயிலும் மாணவி வரலட்மியைக் காதலிக்கிறார்.

வரலட்சுமி மில் முதலாளியின் மகள். பணக்கார சம்பந்தம் நமக்கு வேண்டாம் என்று அண்ணனும் அண்ணியும் ஸ்ரீராமை எச்சரிக்கிறார்கள். ஆனால், அவர்களின் சொல் கேளாமல் வரலட்சுமியைத் திருமணம் செய்து கொள்ள்கிறார். மாமனாரின் மரணத்துக்குப் பின் ஸ்ரீராம் முதலாளி ஆகிறார்.

அண்ணன், அண்ணியைத் தன்னுடன் வற்புறுத்தித் தங்க வைத்துக்கொள்ளும் ஸ்ரீராம், தன் பழைய வாழ்க்கையை மறந்து ஆடம்பரத்தில் திளைக்கிறார். மனைவியைக் கடிந்துகொள்ளும் அண்ணியை ஸ்ரீராம் அடித்துவிட, அண்ணனும் அண்ணியும் வீட்டைவிட்டு வெளியேறுகின்றனர். பிறகு ஸ்ரீராம் மனம் திருந்துகிறார். பிரிந்த குடும்பம் மீண்டும் இணைகிறது.

மேற்கோள்கள்
-----------

1. ↑  பிரதீப் மாதவன் (6 அக்டோபர் 2017). "குறைவான படங்கள், நிறைவான நடிப்பு". *கட்டுரை* (தி இந்து தமிழ்).. பார்த்த நாள்: 6 அக்டோபர் 2017.
**அகில் பாரதிய கந்தர்வ மகாவித்யாலய வாரியம் (**Akhil Bharatiya Gandharva Mahavidyalaya Mandal) என்பது இந்திய பாரம்பரிய இசை மற்றும் நடனத்தை மேம்படுத்துவதற்கும் பரப்புவதற்கும் தொடங்கப்பட்ட ஒரு நிறுவனம் ஆகும். இதன் நிர்வாக அலுவலகங்கள் மீரஜ்ஜிலும், அதன் முக்கிய இசைப்பள்ளி அல்லது இசை வித்யாலயா [[நவி மும்பையின் வாசி நகரிலும் உள்ளன.  நிறுவனம் குரல் இசையில் பயிற்சியையும், சான்றிதழையும் வழங்குகிறது. மேலும், சித்தார் போன்ற மெல்லிசைக் கருவிகளிலும், கைம்முரசு இணை போன்ற தாள வாத்தியங்கள் உள்ளிட்ட கருவியிசை, ஒடிசி, பரதநாட்டியம், கதக் போன்ற பல்வேறு பாரம்பரிய நடன வடிவங்களிலும் பயிற்சியினை வழங்கி வருகிறது. 

பிரராம்பிக் (தொடக்க நிலை) முதல் சங்கீதாச்சார்யா (முனைவர் பட்டத்திற்கு சமமான நிலை) வரையிலான நிலைகளுக்கு நிறுவனம் இந்த நிகழ்த்து கலைகளில் படிப்புகளை வகுத்துள்ளது. இந்தியா மற்றும் உலகின் பிற இடங்களில் சுமார் 1,200 இணைந்த நிறுவனங்கள் நிறுவனத்தின் பாடத்திட்டத்தைப் பின்பற்றுகின்றன. நிறுவனம இந்த பாடத்திட்டங்களின் அடிப்படையில் ஆண்டுக்கு இரண்டு முறை, ஏப்ரல் / மே மற்றும் நவம்பர் / திசம்பர் மாதங்களில் உலகம் முழுவதும் 800 மையங்களில் தேர்வுகளை நடத்துகிறது.

வரலாறு
------

விஷ்ணு திகம்பர் பலூசுகர் அமைத்த அஸ்திவாரங்களில் அகில பாரதிய கந்தர்வ மகாவித்யாலயா கட்டப்பட்டுள்ளது, இருபதாம் நூற்றாண்டின் முற்பகுதியில் இந்திய நடுத்தர வர்க்கத்தினரிடையே இசைக் கல்வியை சனநாயகமயமாக்குவதற்கும், பரப்புவதற்கும் விஷ்ணு நாராயண் பட்கண்டே பொறுப்பேற்றார்.  மே 5, 1901 இல், பலூசுகர் லாகூரில் கந்தர்வ வித்யாலயா என்ற இசைப் பள்ளியை அமைத்தார். இறுதியில், அவர் பள்ளியை மும்பைக்கு மாற்றினார், 1915 இல், பள்ளிக்கு ஒரு புதிய கட்டிடத்தைத் தொடங்கினார். இருப்பினும், நிதி மற்றும் செயல்பாட்டு சிக்கல்கள் 1924 இல் பள்ளி மூடப்படுவதற்கு வழிவகுத்தது.

1931 இல் பலூசுகர் இறந்த பிறகு, அவரது மாணவர்கள் அவரது கல்விப் பணிகளைத் தொடர முடிவு செய்தனர். அவரது மரணத்திற்குப் பிறகு, சங்கர்ராவ் வியாஸ் மற்றும் என்.எம். கரே ஆகியோர் அகமதாபாத்தில் ஒரு கூட்டத்தை கூட்டினர். இந்த கூட்டத்தில், இந்த கல்வி நடவடிக்கைகளை ஒருங்கிணைத்து வழிநடத்தும் ஒரு வாரியத்தை அமைக்க முடிவு செய்யப்பட்டது. இவ்வாறு, அகில பாரதிய காந்தர்வ மகாவித்யாலயா வாரியம் நிறுவப்பட்டது. 
பலூசுகரின் மாணவர்கள் இந்தியா முழுவதும் இசைப் பள்ளிகளை அமைத்தனர். உதாரணமாக, வினய் சந்திர மௌத்கல்யா 1939 இல் தில்லியில் ஒரு கந்தர்வ மகாவித்யாலயாவை அமைத்தார். இந்த பள்ளிகள் அகில பாரதிய காந்தர்வ மகாவித்யாலயா வாரியம் பரிந்துரைத்த பாடத்திட்டங்களைப் பின்பற்றின. மேலும் அந்த வாரியத்தால் நடத்தப்பட்ட தேர்வுகளில் மாணவர்கள் கலந்து கொண்ட்னர். பல ஆண்டுகளாக, இணைந்த பள்ளிகளின் எண்ணிக்கை தொடர்ந்து வளர்ந்து வருகிறது. இன்று, ஒவ்வொரு ஆண்டும் வாரியம் நடத்தும் தேர்வுகளுக்கு சுமார் 100,000 மாணவர்கள் வருகிறார்கள்.

குறிப்பிடத்தக்க பழைய மாணவர்கள்
------------------------------

* வீணா சகசுரபுத்தே

குறிப்புகள்
-----------

1. ↑  "Akhil Bharatiya Gandharva Mahavidyalaya Mandal". .
2. ↑  Bakhle, Janaki (2005). *Two Men and Music*. Oxford University Press. பன்னாட்டுத் தரப்புத்தக எண்:978-0195166118. .
3. ↑  "About Us". .
வாழ்நாள் முழுவதும் தண்ணீரே குடிக்காமல் உயிர் வாழும் விலங்குகளில் கங்காரு எலி என்ற ஒரு வகை பிரபலமானது. இது வட அமெரிக்காவில் காணப்படுகிறது. மணற்பாங்கான இடங்களில் வாழ்க்கை நடத்துகிறது. மணலில் ஒரு அடி  ஆழ த்திற்கு குழி தோண்டி அதில் வாழ்க்கை நடத்துகிறது . 

இது பசுமையான சாறு நிரம்பிய செடிகளை உணவாக கொள்கிறது .மேலும் பனித்துளி மூலமாக நிறைய ஈரத்தை பெற்றுக்கொள்கிறது. இது இரவில் தான் சுறுசுறுப்பாக வெளியே இரை தேட வருகிறது. நிலவொளியில் கூட இது வெளியே வருவதில்லை. இது சூரிய ஒளி பட்டு தன்  உடம்பு உலர்ந்து போகும்படி விடுவதில்லை.

இது தன் வலையின் வாசலைக்கூட கள்ளிச்செடிகளின் துண்டுகளை கொண்டு அடைத்து வைத்து கொள்ளும். இதனால் வளை யின் ஈரம் பாதுகாக்கப்படுகிறது. வளை முழுவதும் மணலால் நன்கு போர்த்தப்பட்டு இருப்பதால் இந்த எலி மேற்பரப்பில் நிலவும் கடுமையான தட்ப வெப்ப மறுபாடுகளில் இருந்து தன்னை நன்கு பாதுகாத்து கொள்கிறது. 

இந்த வகை எலி எப்போதும் வியர்வையை வெளியிடுவது இல்லை. இதன் சிறுநீரகங்கள் உடலின் கழிவை வெளியேற்ற மிகக் குறைந்த அளவு நீரையே பயன்படுத்துகிறது. 

ஆடக்ஸ் என்கிற ஒரு வகை மான் சகாராப்  பாலைவனத்தில்  உள்ளது. இது தாவரங்களில் உள்ள பனித்துளியில் இருந்தும், அடர்த்தியற்ற தாவரங்களில் இருந்தும் தனக்குத் தேவையான நீரைப் பெற்றுக்கொண்டு வாழ்கிறது. 

இந்த மானுக்குத் தேவையான பெரும்பாலான தண்ணீர் இதன் உடலிலேயே  மூச்சுக்   காற்றின் துணைப் பொருளாக உற்பத்தி செய்யப்படுகிறது .தண்ணீரையும் கரியமில வாயுவையும் வெளியிடுவதன் மூலம் குளுக்கோஸ் பிராணவாயுவுடன் சேர்ந்து அதற்கு சக்தியைத் தருகிறது.. 

பாம்புகள்,பல்லிகள் , போன்ற இன்னும் பல இதர மாமிசம் உண்ணும் உயிரினங்கள் தாங்கள் உண்ணும் பூச்சிகள், பிற உயிரினங்களின் உடலில் உள்ள ஈரத்தைப் பெற்றுக்கொள்கின்றன.

மேற்கோள்கள்
-----------

1. ↑  இராம் குமார் (பிப்ரவரி 2001). *உயிரின விந்தைகள்*. சங்கர் பதிப்பகம்.
**ஜடா கோரன் பிங்கெட் சிமித்** (ஆங்கில மொழி: *Jada Koren Pinkett Smith*) (பிறப்பு: செப்டம்பர் 18, 1971) என்பவர் அமெரிக்க நாட்டு நடிகை, பேச்சு நிகழ்ச்சி தொகுப்பாளர், பாடகி மற்றும் தொழிலதிபர் ஆவார். இவர் பேஸ்புக் வாட்ச் என்ற ஓடிடி தளத்தில் 'டால்க் ஷோ ரெட் டேபிள்' என்ற நிகழ்ச்சியில் இணை தொகுப்பாளராக உள்ளார், இதற்காக இவர் பகல்நேர எம்மி விருதைப் பெற்றுள்ளார் என்பது குறிப்பிடத்தக்கது. அத்துடன் 2021 இல் டைம் என்ற இதழ் இவரை உலகின் மிகவும் செல்வாக்கு மிக்க 100 நபர்களில் ஒருவராக பட்டியலிட்டுள்ளது.

இவர் 1991 ஆம் ஆண்டு ஒளிபரப்பான 'எ டிபெரண்ட் வேர்ல்ட்' என்ற தொடரில் நடித்ததன் மூலம் பலரது கவனத்தை பெற்றார். அதை தொடர்ந்து மெனசு II சொசைட்டி (1993), தி நட்டி புரொப்பசர் (1996), செட் இட் ஆப் (1996) மற்றும் இசுக்ரீம் 2 (1997) போன்ற பல படங்களில் நடித்துள்ளார்.

மேற்கோள்கள்
-----------

1. ↑  "Jada Pinkett Smith, Daughter Willow & Mom Adrienne Launch 'Deeply Personal' Facebook Talk Show" (in en). *People* இம் மூலத்தில் இருந்து 2018-10-16 அன்று. பரணிடப்பட்டது.. .
2. ↑  Haddish, Tiffany. "The 100 Most Influential People of 2021 – Adrienne Banfield Norris, Willow Smith and Jada Pinkett Smith". *Time* (in ஆங்கிலம்). Retrieved 2022-04-01.

வெளி இணைப்புக்கள்
-----------------

* ஐ.எம்.டி.பி இணையத்தளத்தில் ஜடா பிங்கெட் சிமித்
**நசீம் பேகம்** (Naseem Begum) (24 பிப்ரவரி 1936 – 29 செப்டம்பர் 1971) ஒரு பிரபலமான மற்றும் நன்கு அறியப்பட்ட பாக்கித்தானிய திரைப்படப் பின்னணிப் பாடகர் ஆவார். 1950களின் இறுதியில் இவர் முக்கியத்துவம் பெற்றார். 1964 வாக்கில், இவர் நான்கு சந்தர்ப்பங்களில் மதிப்புமிக்க நிகர் விருதை வென்றார். இவர் பாக்கித்தானியத் திரைப்படத்துறையுலகில் தனக்கென வெற்றிகரமான இடத்தை விரைவாக உருவாக்கினார். இவருக்கு 3 மகள்களும் 2 மகன்களும் இருந்தனர். எப்போதும் பசுமையான மற்றும் பிரபலமான பாடலான "அய் ரஹே ஹக் கே ஷாஹீதோ" என்ற பாடலைன் அசல் பாடகி ஆவார்.

ஆரம்ப கால வாழ்க்கை
------------------

நசீம் பேகம் 1936 இல் பிரித்தானிய இந்தியாவின் அமிருதசரசு நகரில் பிறந்தார். புகழ்பெற்ற கசல் பாடகர் பரிதா கானூமின் மூத்த சகோதரியான பாடகர் முக்தார் பேகம் என்பவரிடமிருந்து தனது இசை பயிற்சியைப் பெற்றார்.

தொழில்
------

இவரது முதல் படம், பின்னணி பாடகராக, இசை இயக்குனர் குலாம் அகமது சிஷ்டி இசையமைத்த *குடி குடா* (1956) என்ற படமாகும். 1958ஆம் ஆண்டில், இசையமைப்பாளர் மியான் ஷெஹார்யார் இவரது குரலால் பெரிதும் ஈர்க்கப்பட்டு தனது *பெகுனா* (1958) படத்தில் பாடுவதற்கான வாய்ப்பை வழங்கினார்.   இவர் "நைனான் மே ஜல் பார் ஆயே" பாடலுடன் வெற்றியைப் பெற்றார். இது 1950களில் மிகவும் பிரபலமான தடங்களில் ஒன்றாக மாறியது. பிரபல பின்னணி பாடகர் அகமது ருஷ்டியுடன் மறக்கமுடியாத பாடல்களை பாடியதன் மூலம் இவர் புகழ் பெற்றார்.

தேசபக்திப் பாடல்கள்
-------------------

நசீம் பேகம் பல தேசபக்தி பாடல்களையும் பாடியுள்ளார். 1965 இல் இது பாக்கித்தான் வானொலியில் ஒலிபரப்பப்பட்டது. பாகிஸ்தான் பதிவு.

இறப்பு
------

இவர் 1971 செப்டம்பர் 29 அன்று தனது 35 வயதில் லாகூரில் இறந்தார்.

விருதுகள்
---------

* சிறந்த பெண் பின்னணி பாடகருக்கான நிகர் விருது நான்கு முறை பெற்றுள்ளார். 1960, 1961, 1963 and 1964.

மேற்கோள்கள்
-----------



1. 1 2 3  Profile of Naseem Begum on cineplot.com website Published 17 July 2010, Retrieved 16 September 2019
2. ↑  Article on Naseem Begum and composer Mian Sheharyar on Dawn newspaper Published 10 Jan 2011, Retrieved 16 September 2019
3. ↑  Agha Iqrar Haroon (5 September 2019). "Mushir Kazmi and Naseem Begum became eternal through "Aye Rah-e-Haq Ke Shaheedo"". .
4. ↑  Nassem Begum, 'Best Female Playback Singer' Award in film 'Sham Dhalay (1960)' on cineplot.com website Retrieved 16 September 2019
5. ↑  Naseem Begum, 'Best Female Playback Singer' Award in film Lutera (1964) on cineplot.com website Retrieved 16 September 2019
Waterfall in பீகார், இந்தியாவார்ப்புரு:SHORTDESC:Waterfall in பீகார், இந்தியா
**மஞ்சர் குந்து நீர்வீழ்ச்சி** (*Manjhar Kund waterfalls*) இந்தியாவின் பீகார் மாநிலத்தில் அமைந்திருக்கும் ஒரு நீர்வீழ்ச்சியாகும். மஞ்சர் கே நீர்வீழ்ச்சி என்ற பெயராலும் இது அழைக்கப்படுகிறது. ரோத்தாசு மாவட்டத்திலுள்ள தெக்ரி கிராமத்திற்கும் மாவட்டத்தின் தலைநகரமான சாசாராமுக்கும் இடையில் இந்நீர்வீழ்ச்சி இடம்பெற்றுள்ளது. இந்தியாவின் மிகச்சிறந்த நீர்வீழ்ச்சிகளில் ஒன்றாக மஞ்சர் குந்து நீர்வீழ்ச்சி கருதப்படுகிறது. வரலாற்றுச் சிறப்பு மிக்க சில நினைவிடங்களும் நீர்வீழ்ச்சிக்கு அருகில் உள்ளன.

திருவிழா
--------

ரக்சா பந்தன் திருவிழாவின் போது மஞ்சர் குந்து நீர்வீழ்ச்சி பரபரப்பான சுற்றுலாத்தலமாக உயிர் பெறுகிறது. புனித திருவிழாவாக கருதப்படும் ரக்சா பந்தன் மிகுந்த ஆடம்பரமாகவும், அற்புதமாகவும் கொண்டாடப்படுகிறது. சகோதரிகள் சகோதர்ர்களின் கை மணிக்கட்டில் ராக்கி கயிற்றை கட்டி மகிழ்வதற்கு இந்த இடம் மிகவும் புனிதமானது என்று அம்மக்களால் கருதப்படுகிறது. குடும்பத்தினரிடையே பாரம்பரிய உறவுகளின் முக்கியத்துவம் குறித்த சிறப்புகளைப் பற்றி இத்திருவிழா பேசுகிறது.

போக்குவரத்து வசதி
-----------------

பீகாரின் தலைநகரான பாட்னாவுக்கு மிக அருகில் மஞ்சர் குந்து நீர்வீழ்ச்சி அமைந்துள்ளது. சாசாரம்மில் ஓர் இரயில் நிலையம் உள்ளது. என்.எச் 2 என்ற தேசிய பெருநெடுஞ்சாலை இந்த நகரத்தின் வழியாகச் செல்கிறது. தனியார் பேருந்துகள் மற்றும் அரசாங்கத்தால் இயக்கப்படும் பேருந்துகள் மஞ்சர் குந்து கிராமத்திற்குச் செல்கின்றன. சாசாராமிலிருந்து 100 கி.மீ. தொலைவில் வாரணாசியும் 148 கி.மீ. தொலைவில் பாட்னாவும் உள்ளன. அருகிலுள்ள விமான நிலையம் பாட்னாவில் உள்ளது.

கோடை காலத்தில் அதிக வெப்பமும் பருவகாலமும் என்பதால் மார்ச்சு மாதம் இங்கு செல்வதற்கான சிறந்த காலமாகும். நீர்வீழ்ச்சிக்கு அருகில் தங்கும் விடுதிகள் எதுவும் இல்லை, சாசாராம் மற்றும் பாட்னா நகரங்களில்தான் தங்க வேண்டும்.

மேற்கோள்கள்
-----------

1. ↑  "Manjhar Kund Sasaram". beautyspotsofindia.com இம் மூலத்தில் இருந்து 2016-09-27 அன்று. பரணிடப்பட்டது... பார்த்த நாள்: 2016-09-26.
**சென்னம்செட்டி ராமச்சந்திரய்யா** (**Chennamsetty Ramachandraiah)** (பிறப்பு 1947) ஒய்.எஸ்.ஆர் காங்கிரஸ் கட்சியின் அரசியல்வாதியும் மற்றும் தொழில் ரீதியாக பட்டயக் கணக்காளரும் ஆவார். இவர் ஆந்திரப் பிரதேச சட்டப் பேரவை உறுப்பினராகவும்  ஆந்திரப் பிரதேச மாநில அமைச்சரவையில் அறநிலையத்துறை அமைச்சராகவும் இருந்தார். ஆந்திரப் பிரதேச சட்டப் பேரவையின் எதிர்க்கட்சித் தலைவராகவும் சிலகாலம் இருந்தார். இவர் ஆந்திர மாநிலம் கடப்பா மாவட்டம் ராஜம்பேட்டையைச் சேர்ந்தவர்.

தொழிலில் பட்டய கணக்காளரான ராமச்சந்திரய்யா 1981ல் அரசியலுக்கு வருவதற்கு முன்பு வங்கி ஊழியராக இருந்தார்.

அரசியல் வாழ்க்கை
----------------

1985 ஆம் ஆண்டு ஆந்திரப் பிரதேச சட்டப் பேரவைக்கு தேர்ந்தெடுக்கப்பட்ட இவர், 1986-88 ஆம் ஆண்டு மாநில அமைச்சரவையில் அமைச்சராகப் பணியாற்றினார். இரண்டு முறை ராஜ்யசபா உறுப்பினராகவும் இருந்தார். இவர் தெலுங்கு தேசம் கட்சியில் ஆட்சிமன்றக் குழு உறுப்பினர் உட்பட பல பதவிகளை வகித்தார். அதன். 2008 இல் சந்திரபாபு நாயுடுடன் ஏற்பட்டகருத்து வேறுபாட்டைக் காரணம் காட்டி அவர் தெலுங்கு தேசம் கட்சியில் இருந்து விலகினார்.

பிரசா ராச்யம் கட்சி இந்திய தேசிய காங்கிரசுடன் இணைந்த பிறகு, ராமச்சந்திரய்யா காங்கிரஸ் கட்சியில் சட்ட மேலவை உறுப்பினராகத் தேர்ந்தெடுக்கப்பட்டார். ஜனவரி 19, 2012 அன்று இவருக்கு அறநிலையத்துறை அமைச்சகமும் கிடைத்தது. இவர் மாநில அமைச்சரவையில் இடம் பெறுவது இது இரண்டாவது முறையாகும். 

இவர் 2018 இல் ஒய். எஸ். ஆர். காங்கிரஸ் கட்சியில் சேர்ந்தார்  இவர் 2021 இல் சட்ட மேலவை உறுப்பினராகத் தேர்ந்தெடுக்கப்பட்டார்

மேற்கோள்கள்
-----------


1. ↑  "Congress, TDP, PR candidates elected from Kadapa". *The Hindu* (KADAPA). 2011-03-18. .
2. ↑  "Former TDP MP Ramachandraiah joins Chiranjeevi's party" (in en). September 13, 2008. .
3. ↑  Kumar, S. Nagesh (2012-01-19). "Two Ministers inducted into Kiran Kumar's Cabinet" (in en-IN). *The Hindu*. பன்னாட்டுத் தர தொடர் எண்:0971-751X. .
4. ↑  "Ramachandraiah, several other leaders join YSRCP". .
5. ↑  "Six newly elected Andhra Pradesh MLCs take oath". 1 April 2021. .